Сяргей Аляксандравіч Карніленка

Сяргей Карніленка (нар. , ) — беларускі футбаліст, нападнік. Ігрок нацыянальнай зборнай Беларусі (2003—2016). У цяперашні час працуе спартыўным дырэктарам самарскіх «Крылаў Саветаў».

 Клубная кар’ера 
Пачаў кар’еру ў віцебскім «Лакаматыве-96», пасля перабраўся ў мінскае «Дынама». У 2003 годзе замацаваўся ў аснове і стаў найлепшым бамбардзірам чэмпіянату, пасля чаго перайшоў у кіеўскае «Дынама».

Не змог замацавацца ў кіеўскім клубе і за больш істотнай практыкай перайшоў у днепрапятроўскі «Дняпро», дзе паказваў нядрэнныя бамбардзірскія паказчыкі.

У 2008 годзе ўпершыню апынуўся ў чэмпіянаце Расіі. Спачатку паспяхова гуляў за «Том», пасля чаго быў набыты санкт-пецярбургскім «Зенітам». Некаторы час, з-за траўмы асноўных ігракоў, выступаў у якасці асноўнага нападніка «Зеніта», пасля стаў аддавацца ў арэнды. Сярод іншага, у першай палове 2011 года паспеў згуляць у англійскай Прэм’ер-лізе за «Блэкпул», які па выніках сезона 2010/11 страціў месца ў найвышэйшым англійскім дывізіёне.

У жніўні 2011 года перайшоў у расійскі клуб «Крылы Саветаў» з Самары, з якім заключыў кантракт да 2014 года.

У ліпені 2019 года абвясціў аб завяршэнні кар’еры. У жніўні вярнуўся ў «Крылы Саветаў» у якасці трэнера. У жніўні 2020 года перайшоў на пасаду спартыўнага дырэктара клуба.

У лютым 2021 года быў заяўлены за «Крылы Саветаў» у Першынстве ФНЛ, каб згуляць свой развітальны матч. 8 мая 2021 года выйшаў на замену на 82-й хвіліне матча з «Краснадарам-2», а на 84-й хвіліне забіў гол, усталяваўшы канчатковы лік 6:0.

У студзені 2023 года атрымаў трэнерскую ліцэнзію катэгорыі Pro.

 Міжнародная кар’ера 
Гуляў у моладзевай зборнай Беларусі. У нацыянальнай зборнай дэбютаваў 20 жніўня 2003 года ў таварыскім матчы супраць Ірана. З 2005 года стаў трывала выступаць у зборнай, у 2009—2010 гадах быў асноўным нападнікам, які выхадзіў у стартавым складзе.

У 2012 годзе выступаў за алімпійскую зборную Беларусі на Алімпійскіх гульнях у Лондане, быў асноўным нападнікам.

У маі 2017 года абвясціў аб завяршэнні кар’еры ў зборнай Беларусі.

 Дасягненні 
  Уладальнік Кубка Беларусі: 2003
  Чэмпіён Украіны: 2004
  Пераможца Першынства ФНЛ (2): 2014/15, 2020/21
 Удзельнік Алімпійскіх гульняў: 2012

 Крыніцы 

 Спасылкі 

 Профіль на сайце «Крылаў Саветаў»  

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Віцебск
Катэгорыя:Ігракі ФК Дынама Мінск
Катэгорыя:Ігракі ФК Дынама Кіеў
Катэгорыя:Ігракі ФК Дняпро Дніпро
Катэгорыя:Ігракі ФК Том Томск
Катэгорыя:Ігракі ФК Зеніт Санкт-Пецярбург
Катэгорыя:Ігракі ФК Рубін Казань
Катэгорыя:Ігракі ФК Блэкпул
Катэгорыя:Ігракі ФК Крылы Саветаў Самара
Катэгорыя:Футбольныя трэнеры Беларусі
Катэгорыя:Футбольныя функцыянеры Беларусі
Катэгорыя:Футбалісты на летніх Алімпійскіх гульнях 2012 года